Bevezető

Baráti összejöveteleken sokszor meséltem el olyan történeteket,

amik nagy vidámságot, vagy éppen megrökönyödést váltottak ki

a hallgatóságban, hiszen a Téka negyvenéves fennállása alatt nem

mindennapi élményeket éltünk át. Egyik éjszaka úgy döntöttem,

hogy összeírom egy táblázatban a történetek címeit. Ekkor derült ki

a számomra, hogy mekkora anyag gyűlt össze, és arra gondoltam,

jó lenne, ha máshoz is eljuthatna. Első ötletem az volt, felteszem a

YouTube-csatornára a Téka Archívumba.

Amint gyűltek a történetek a számítógépemen, kikértem egy-két

barátom véleményét, akik egyöntetűen azt tanácsolták, hogy adjam

ki ezt könyv formátumban is. Húzódoztam tőle, de végül beadtam

a derekamat, és nekiláttam annak, amit korábban soha életemben

nem csináltam. Persze sokan segítettek, de nekem is csak közben

derült ki, milyen bonyolult dolog egy könyv megírása és kiadása.

A Téka együttes megalapítása óta eltelt negyvenéves időszak történetei

mellett a magánéletemből szintén kerültek bele elmesélések,

hiszen az együttes élete természetesen az én életem, a szó szoros

értelmében is. A sok tervem mellett most lezártam egy időszakot, de

fontosnak érzem, hogy maradjon róla egy lenyomat...